Nameštanje cena
<s>Nameštanje cena predstavlja dogovor između učesnika koji se nalaze na istoj strani tržišta o kupovini ili prodaji proizvoda, usluga ili pogodnosti pri fiksnoj ceni ili o održavanju uslova na tržištu pri kojima se cena održava na određenom nivou kontrolisanjem ponude i tražnje.</s>

<s>Cilj nameštanja cena može biti maksimalno povećanje cene proizvoda što će generalno voditi do profita za sve prodavce, ali može imati za cilj i da poveća, snizi ili stabilizuje cene.</s><s>Glavna karakteristika nameštanja cena jeste svaki dogovor u vezi cene, direktno ili posredno.</s>

<s>Nameštanje cena zahteva određeni stepen mahinacije između prodavaca ili kupaca.</s><s>Cilj je da se koordinira visina cena zarad obostrane koristi.</s><s>Na primer, proizvođači i prodavci se mogu dogovoriti da prodaju proizvode, usluge, ili pogodnosti pri uobičajenoj „maloprodajnoj“ ceni; da postave zajednički minimum cene; kupe proizvod od snabdevača pri određenoj maksimalnoj ceni; da se upuste u zajedničko oglašavanje cena; da standardizuju uslove finansijskog kredita koji se nude kupcima; da koriste identično trgovanje zajmovima; ograničavaju popuste; prestanu sa besplatnom uslugom ili fiksiraju cenu jedne komponente ukupnog servisa; da se čvrsto drže prethodno najavljenih cena i uslova prodaje; da ustanove jedinstvene troškove; da nametnu neizbežna preopterećenja; da namerno smanje obim prodaje kako bi naplatili više cene ili namerno podele tržišta, teritorije ili korisnike.</s>

<s>Nameštanje cena je dozvoljeno na nekim tržištima, dok je na drugima zabranjeno.</s><s>Tamo gde je dozvoljeno, nameštanje cena se obično naziva „održavanjem prodajnih cena“.</s>

<s>U neoklasičnoj ekonomiji, nameštanje cena nije efikasno.</s><s>Dogovor o nekonkurentnosti od strane proizvođača kako bi namestili cene iznad tržišnih prenosi deo potrošačkog viška na proizvođače i u isto vreme rezultira čistim gubitkom.</s>

<s>Međunarodno određivanje cena u privatnoj sferi poslovanja može biti procesuirano kroz Zakon o konkurenciji u mnogim državama.</s><s>Primeri procesuiranja međunarodnih kartela su oni koji su kontrolisali cene i autpute lizina, citrične kiseline, grafitnih elektroda i različitih vitamina.</s>

<s>Pravni status</s>

<s>Sjedinjene Američke Države</s>

<s>U Sjedinjenim Američkim Državama, nameštanje cena može biti procesuirano kao kriminalni federalni prekršaj pod prvim odeljkom Šermanovog Zakona o konkurenciji.</s>

<s>Kriminalno procesuiranje može sprovoditi samo američko Ministarstvo pravde, dok Federalna trgovinska komisija takođe ima određene nadležnosti za povrede Zakona o konkurenciji.</s><s>Fizička i pravna lica mogu podneti tužbe za nanetu štetu zbog kršenja Zakona o konkurenciji i, u zavisnosti od Zakona, dobiti povraćaj advokatskih nadoknada i troškova suđenja.</s>

<s>U američkom zakonu, razmenjivanje cena među konkurentima može narušiti Zakon o konkurenciji.</s><s>Ovo uključuje razmenjivanje cena sa namerom da se iste fiksiraju ili ukoliko razmena utiče na cene koje pojedinačni konkurenti postave.</s><s>Dokaz da su konkurenti dogovarali cene može biti korišćen kao deo dokaza za procesuiranje učesnika u ilegalnom dogovaranju cena.</s><s>Stručnjaci generalno savetuju da konkurenti izbegavaju čak i stvaranje utiska o dogovaranju cena.</s>

<s>Od 1997. godine, Američki sudovi su podelili nameštanje cena u dve kategorije: vertikalno i horizontalno nameštanje cena.</s><s>Vertikalno nameštanje cena podrazumeva pokušaj proizvođača da kontroliše cenu svog proizvoda u maloprodaji.</s><s>Horizontalno nameštanje cena podrazumeva ostvarivanje dogovora o visini cena između samih proizvođača.</s>

<s>Evropska unija 
Po Zakonu Evropske unije, firmama „doušnicima“, koje sarađuju sa vlašću radi primene Zakona o konkurenciji, se umanjuju ili brišu kazne koje su dobile kršenjem ovog zakona.</s>

<s>Izuzeci 
Kada se dogovor o kontroli cena sankcioniše multilateralnim sporazumom ili kada ga prave suverene nacije nasuprot individualnih firmi, karteli mogu biti zaštićeni od tužbi i kriminalnog gonjenja.</s><s>Ovo objašnjava, na primer, zašto OPEK (Organizacija zemalja izvoznika nafte) nije bila procesuirana za povredu američkog Zakona o konkurenciji.</s>

<s>Cene međunarodnih avionskih karata su unapred određene sporazumom sa Međunarodnom asocijacijom za vazdušni prevoz (IATA), što predstavlja slučaj za koji postoji specifičan izuzetak u Zakonu o konkurenciji.</s>

<s>Kritika zakonodavstva 
Ekonomski liberali tvrde da je nameštanje cena nestabilno i da regulacija čini više štete nego koristi.</s><s>Kompanija ponekad može prevariti kartel tajno snižavajući svoje cene i šireći se na tržištu.</s><s>Ako su ulazne prepreke „niske“, nove firme se mogu pojaviti na tržištu.</s><s>Takođe, ekonomski liberali kažu da Zakon o nameštanju cena ograničava inovacije zato što obeshrabruje stvaranje konkurentnih kompanija.</s>

<s>Reference</s>

<s>Ekonomski problemi
Biznis
Ekonomski pojmovi
Mikroekonomija</s>

